CELEX: 62009CN0500
Language: da
Date: 2009-12-02 00:00:00
Title: Sag C-500/09: Sag anlagt den 2. december 2009 — Europa-Kommissionen mod Den Hellenske Republik

13.2.2010   
            
            
               DA
            
            
               Den Europæiske Unions Tidende
            
            
               C 37/22
            
         Sag anlagt den 2. december 2009 — Europa-Kommissionen mod Den Hellenske Republik
   (Sag C-500/09)
   2010/C 37/27
   Processprog: græsk
   
      Parter
   
   
      Sagsøger: Europa-Kommissionen (ved L. Lozano Palacios og D. Triantafyllou)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til direktiv 97/67/EF (1) (med senere ændringer), herunder navnlig de forpligtelser, der følger af artikel 9, stk. 1 og 2, idet den fortsat har anvendt ministeriel bekendtgørelse A1/44351/3608 af 12. oktober 2005.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den Hellenske Republik hindrer den liberalisering af posttjenesterne, som er omhandlet i direktiv 97/67, som i denne forbindelse indeholder bestemmelser om udstedelse af generelle tilladelser eller individuelle tilladelser på grundlag af åbne og ikke-diskriminerende kriterier.
   Den græske lovgivning opstiller et krav om, at de godkendte transportører ved udstedelsen af tilladelsen for postlastbiler selv skal være postvirksomheder, som er opført i det relevante register som indehavere af en generel tilladelse. Dette forudsætter en omfattende omstrukturering af postnettet og forhindrer de største virksomheder i at anvende franchisetagere, medmindre de eventuelt lader sig omdanne til virksomheder, som udlejer lastbiler med de dermed forbundne omkostninger.
   Desuden tillader Den Hellenske Republik kun transport af tungere laster med visse lastbiler, som er forbeholdt et lovreguleret erhverv, hvilket forhindrer andre virksomheder i at udbyde den samme tjenesteydelse.
   Den Hellenske Republik har ikke givet en tilstrækkelig begrundelse for disse restriktioner.
   
      (1)  EFT L 15 af 21.1.1998, s. 14.